آمریکا بیرلشمیش دؤولتلرینین فلوریدا و آلاباما ایالتلرینده یئنی ایله گیررکن تشکیل ائدیلن سلاحلی سالدیریلاردا ۳ نفر حیاتینی ایتیردی، ۱۳ نفر یارالاندی.
فلوریدادا، اوکالا پلیس ایداره‌سی، توییتر حسابین‌دان وئردیگی آچیقلامادا، بازار گونو سحر ساعاتلارین‌دا باش وئره‌ن سلاحلی سالدیری‌دا ۲ نفرین اؤلدویگونو، ۴ نفرین یارالاندیغینی بیلدیردی.
آچیقلامادا، بازار گونو یئرلی واختلا ساعات ۰۴:۳۰دا تخمیناً ۱۰۰ نفرلیک بیر قالابالیغین توپلاشدیغی بؤلگه‌دن  سلاح سسلرینین ائشیدیلدیگی، داونتا هریس و عبدالحکیم وان کروسکی آدلی ایکی نفرین حادثه یئرین‌ده حیاتینی ایتیردیگی پایلاشیلدی.
فلوریدادا باش وئره‌ن حادثه‌دن بیر نئچه ساعات اول آلاباما ایالتینده‌کی سلاحلی سالدیری نتیجه‌سینده ده ۱ نفر حیاتینی ایتیردی، بعضیلری آغیر اولماقلا ۹ نفر یارالاندی.
یئرلی پلیس، یئنی ایل شنلیکلرینین گئچیریلدیگی دافین جاده‌سینین بیر نئچه محله آرالیسیندا باش وئره‌ن آتیشمادا ۲۴ یاشلی بیر گنجین حیاتینی ایتیردیگینی آچیقلادی.
پلیس، کیملیگی بیلینمه‌ین بیر سالدیرقان طرفین‌دن حیاتا گئچیریله‌ن سلاحلی سالدیرینین سببینین هله‌لیک معلوم اولمادیغینی، حادثه ایله باغلی بیر مضنونون گؤزآلتیندا اولدوغونو قید ائتدی.
سلاحلی سالدیری‌دا گولـله یاراسی آلان یارالیلارین یئرلی خسته‌خانالاردا معالیجه‌سی داوام ائدیر.
